cyanic-selkie/wikianc huggingface dataset:
Evaniidae
Levevis
De er parasitoider, som utvikler seg på ulike insekter og til slutt dreper disse før de forpupper seg. Evaniidenes larver er parasitter på kakerlakker, der de utvikler seg i vertenes eggkapsler (ootheca). Arten Evania appendigaster, som angriper eggkapslene til store, innendørs-levende kakerlakker, kommer trolig opprinnelig fra Sørøst-Asia eller Afrika, men er i dag spredt over det meste av verden med sine verter. Den er forholdsvis stor (6 – 7 mm) og svart.
Saucelle-demningen
Saucelle-demningen er en demning i provinsen Salamanca i Spania. Det ligger i elva Douro, ikke langt fra Portugal. Installert effekt er 525 MW, fordelt på to francisturbiner.
Reservoaret er på 5,9 km² (589 hektar), mens vannmassene som demmer opp har et volum på inntil 181,5 millioner m³. Selve damanlegget er 83 meter høyt og drøye 189 meter lang, og er en gravitasjons-buedam.
Santa Teresa-demningen
Santa Teresa-demningen er en demning med vannkraftverk i provinsen Salamanca i Spania. Demningen ligger i elva Tormes, i nedbørfeltet til Duero. Installert produksjonskapasitet er 20 MW, og kraftverket produserer årlig rundt 64 GWh (elektrisk kraft).
Reservoaret er på 26,6 km² (2.662 hektar), mens vannmassene som demmer opp har et volum på inntil 496 millioner m³. Selve damanlegget er 58 meter høyt og drøye 517 meter lang, og er en gravitasjonsdam.
Eksterne lenker
Presa de Irueña
Barskognonne
Barskognonne (Lymantria monacha (Linnaeus, 1758)) er en sommerfugl i gruppen børstespinnere (Lymantriidae).
Graziele Sousa
Graziele Sousa (født 3. januar 1991) er en brasiliansk bokser.
Barskognonne
Barskognonne finnes i Norge på Sørlandet og den sydlige delen av Østlandet. Utbredt i Europa og østover til Japan.
Utseende
Barskognonne har hvite forvinger med svarte, tverrgående siksakbånd. Mønsteret gjør arten lett gjenkjennelig. Det forekommer enkelte individer med mørke forvinger. Bakvingene er mørkere og kroppen har et rosa-farget skjær. Vingespennet er 40-55 millimeter.
Graziele Sousa
Hun representerte Brasil under Sommer-OL 2020 i Tokyo, hvor hun ble utslått i åttendedelsfinalen.
Barskognonne
Utseende
Larven har lange hår, den er gråbrun med en stor lys flekk på ryggen, bak midten av kroppen.
Barskognonne er en nær slektning av løvskognonne (Lymantria dispar), som ikke er påvist fra Norge. Løvskogsnonne lever i løvskog.
Levevis
Barskognonne er nattaktiv og svermer fra slutten av juli til slutten av august, i granskog eller blandingsskog med gran.
Hunnen legger egg i barksprekker eller under barkskjell på stammer eller greiner, som oftest på gran. Hunnen kan legge 100-200 egg, ofte i flere omganger. Eggene overvintrer og har et underkjølingspunkt på −26 til −27 C°. Derfor kan en kald vinter begrense artens individantall og utbredelse i Norge.
Til våren klekker eggene samtidig med at trærne skyter nye skudd. I løpet av noen dager sprer larvene seg utover baret oppe i trekronene, hvor de spiser av årsskuddene, men går etterhvert over til å spise eldre nåler.
Barskognonnen forpupper seg i juli, i en løst spunnet kokong, på stammen eller greinene. Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er ofte radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Puppestadiet varer et par uker.
Skadedyr
Bekjempelse av masseangrep må gjøres fra luften med spredning fra fly eller helikopter, med insekticidene (fenithrothion eller endosulfan), med virus eller bakteriepreparatet Bacillus thuringiensis. De biologiske preparatene drepte først larvene etter flere dager, og omkostningene var betydelig høyere enn med insekticider.
Artens kjønnsferomoner (disparlure) er identifisert og kan brukes som ledd i bekjempelsen og for å registrere populasjonsstørrelsen.
Middlebury College
Middlebury College er et privat amerikansk universitet i Middlebury, Vermont, USA. Det ble grunnlagt i 1800.
Middlebury College er et klassisk liberal arts-universitet og er et av Little Ivy-collegene. Det tildeles grader til og med doktorgrad (PhD). Faglig fokus er på humanistiske fag og litteratur. I 2010 ble Monterey Institute of International Studies i Monterey i California slått sammen med Middlebury College og omdøpt til Middlebury Institute of International Studies at Monterey.
I 2022 hadde Middlebury College en opptakprosent 15.7%, noe som gjør universitet til et av landets mest selektive institusjoner. Skolepengene var på 46.044 amerikanske dollar i det akademiske år 2014-15, med en totalkostnad for studiåret beregnet til 61.160 dollar inkludert kost og losji.
Coprophagia
Coprophagia er en sykdom som gjør at noen hunder spiser sin egen eller andres avføring, men det er uklart hva det skyldes. De fleste fagfolk er imidlertid enige om at det ikke er farlig i seg selv, så sant avføringen ikke inneholder smittestoffer.
Årsak
Sykdommen kan ha sammenheng med andre sykdommer, spesielt sykdommer som gir økt appetitt, som for eksempel diabetes og proteinmangelsykdommer, men den opptrer like gjerne hos friske hunder. Noen mener det kan være et tegn på andre mangelsykdommer, andre at det har med vaner og uvaner å gjøre.
Datalager
Datalager er en samling av informasjon. Informasjon kan lagres på forskjellige måter. Ny teknologi gjør det mulig å arbeide mer effektivt med å lagre og bruke informasjon. Et datalager som tidligere var basert på lagringsmedia som stein (innriss), lær (pergament) og papir (de to siste skriftbasert) er i løpet av det siste hundreåret, spesielt de siste femti, i stadig sterkere grad supplert med digitale databaserte lagringsmedia.
Også muséer og andre kulturinstitusjoner kan defineres som datalager fordi disse er samlinger av informasjon om historiske og andre aktuelle tema.
Datamaskiner
Datamaskiner gjør bruk av lagringsmedia for informasjon. Både tidligere brukte og nåværende kurante teknikker har som formål å oppbevare innhentet og bearbeidet informasjon for gjennfinning og eventuell senere bruk. Datateknologien gjør bruk av forskjellige teknikker til informasjonslagring, både forskjellige typer dataform og forskjellige typer lagringsmedia.
Databasert informasjon
All datainformasjon lagres på et lagringsmedium som leser av en krypteringskode og en innholdsangivelse. Kryperingskoden gir informasjon til datamaskinen om innholdstypen i informasjonen. Den angir eksempelvis at det her er et tekstinnhold og at den har et angitt format med referanse til et dataprogram som kan arbeide med informasjonen. Tilsvarende gjelder bilder og annen datalagret informasjon.
Datamaskinen kan bare lese en type informasjon. Den arbeider elektrisk og registrerer bare tallene 0 og 1. Hvis den skal bearbeide informasjon må denne angis som binærtall. Binærtall ser slik ut: 00000001=1, 0000010=2, 00000011=3, 00000100=4, 00000101=5, 00000110=6, 00000111=7 osv. Disse tallene er en dataform som datamaskinen arbeider med. Den styrer informasjon som dataprogrammene bearbeider og former.
Et binærtall med åtte siffer er en byte (B) i dataterminologien. Hvert siffer er en bit. En datamengde angis i antall byte. 128.000 byte tilsvarer 128 kilobyte (kB). Ved å sette et prefiks foran forkortelsen for byte angis større datamengder. I tillegg til kilo (k) brukes mye mega (M) og giga (G) som gir megabyte (MB) og gigabyte (GB). Prefiksene samsvarer med SI.
Databaserte lagringsmedia
Både tidligere brukte og nyere teknikker gjør bruk av binærtall og informasjonskoder som beskriver datainnholdet slik at det skal være forståelig for en datamaskin og et dataprogram. Forskjellige typer lagringsmedia har vært i bruk, og noen av disse er kurante på nye datamaskiner.
Noen kurante typer lagringsmedia:
Noen av disse er engangsmedia som ikke kan endres eller overskrives (stjernemerket i oversikten,*), men de andre er arbeidsmedia som har funksjon som midlertidig og permanent lager avhengig av informasjonstypen. Historisk har disse relevans i den rekkefølgen de er nevnt. På de siste versjonene av mikrodatamaskiner er det oftest harddisk og CD/DVD som brukes.
Sikkerhetskopiering
En brann eller annen skade kan ødelegge verdifull informasjon. Men små ulykker kan også ødelegge informasjon. Avhengig av skaderisikoen er det vanlig å sikre datalager med sikkerhetskopier (backup). En kan skille mellom grader av sikkerhet, der en sikkerhetskopierer relativt ofte til harddisken fra maskinens internminne (RAM) under arbeidet, oppretter duplikat (dokumentkopi) også på harddisken med litt lenger intervall og også sikrer informasjon med en større grad av sikkerhet med visse intervaller, avhengig av de sikkerhetstiltakene som kreves.
Computer memory หน่วยความจำ
60-biter
60-biter heltall, minneadresser, databusser eller andre dataenheter er innen informatikken benevnelsen på de som er inntil 60 biter (7,5 oktetter) brede. Benevnelsen brukes også om 60-biter mikroprosessorer og aritmetisk logiske enheter.
Eksempler på 60 biter mikroprosessor er CDC 6000, CDC 7600 og enkelte av CDC Cyber-serien
Abid Raja
Abid Qayyum Raja (født 1975) er en norsk politiker (V) og advokat. Raja ble valgt inn på Stortinget for Akershus Venstre høsten 2013. Han var kultur- og likestillingsminister i Erna Solbergs regjering fra 24. januar 2020 til 14. oktober 2021.
Bakgrunn og utdanning
Rajas foreldre kom til Norge tidlig i 1970-årene. De innvandret fra Pakistan, og Abid Raja vokste opp i Iladalen i Oslo. Hans pakistanske familiebakgrunn har siden ungdomsårene vært en viktig drivkraft for hans engasjement på områder som integrering og innvandrernes kår i Norge. I april 2008 ga Abid Raja ut sin selvbiografi, med tittelen Talsmann, der han tok opp kulturelle og religiøse temaer som religiøs fundamentalisme, rasisme, arrangerte ekteskap, undertrykking av kvinner, barneoppdragelse, norskopplæring og utfordringene som knytter seg til å være muslim i Vesten. Boken har mottatt gode kritikker. I 2010 ga han ut boka Dialog, som ble omtalt som «en bragd» av Dagsavisen, og fikk terningkast 5 i VG.
Raja gikk på Foss videregående skole. Han tok mellomfag i kriminologi i 2001 og studier i Human Rights og Behavioural Sciences in Law ved University of Southampton i 2000. I 2002 tok han juridisk embetseksamen og i 2004 en master i vitnepsykologi ved University of Oxford. For å studere ved Oxford fikk han det norske Oxford-stipendet som den første med innvandrerbakgrunn. Som student ved Oxford var han tilknyttet liberale Wadham College.
Juristkarriere
Raja arbeidet i studietiden deltid som studieveileder og studieteknikksunderviser ved Universitetet i Oslo. Han begynte juristkarrieren med praktikantopphold hos advokatfirmaene Schjødt, Kvale & co og Wikborg Rein mellom 2000 og 2002. Raja ble så advokatfullmektig hos advokatfirmaet Almestad 2002–2005 og ble deretter ansatt som advokatfullmektig og senere advokat hos Hestenes og Dramer. Som advokat arbeidet han med strafferett, prosess, fast eiendom og kontraktsrett.
I oktober 2008 sluttet Raja som forsvarsadvokat og begynte i ny jobb som nemndleder (embetsmann) i Utlendingsnemnda. Fra oktober 2011 hadde Raja permisjon fra UNE for å vikariere som politiadvokat ved Politiets utlendingsenhet. Året etter ble han utsendt som norsk ambassadesekretær for visum og utlendingssaker ved den norske ambassaden i New Delhi.
Politikk og samfunnsengasjement
I 2000 markerte han seg i debatten om bønnerop i Oslo. Han representerte da moskeen World Islamic Mission. Han ble i første halvdel av 2000-årene kjent for standpunkter om at norske muslimer bør sverge ved Koranen i rettssalen, at arrangert giftermål og tvangsekteskap slett ikke er det samme og at Norge bør bygge skole i Pakistan.
I selvbiografien Talsmann fra 2008 forteller han om seg selv at han var relativt konservativ i samfunnsspørsmål de første årene som samfunnsdebattant, men at han har fått en mer liberal holdning de senere år. Hans dreining i liberal retning har fra enkelte i det norsk-pakistanske miljøet medført kritikk om at han har blitt «for norsk».
I perioden 2009–2013 møtte Raja som vararepresentant på Stortinget. Ved stortingsvalget i 2013 ble Raja valgt inn fast fra Akershus.
Den 24. januar 2020 ble Raja utnevnt til kulturminister i Erna Solbergs koalisjonsregjering.
I 2021 utgav han selvbiografien ''«Min skyld. En historie om frigjøring»'' hvor han beskrev hvordan han hadde vært utsatt for mobbing, barnevern og omsorgssvikt.
Raja ønsker legalisering av cannabis, og innrømmet i juli 2022 at han hadde røykt en joint som ungdom.
Verv
Raja har vært medlem av Senter mot etnisk diskriminering (1997–1998), Kontaktutvalget mellom innvandrere og myndighetene (KIM) (1998–2002) og Utlendingsnemnda (2002–2003). I 2002 ble han medlem av Det kriminalitetsforebyggende råd. Han har også vært medlem av Den Norske Advokatforening og av Forsvarergruppen. Høsten 2009 ble han valgt inn i Europabevegelsens sentralstyre. Han har også vært medlem av Likestillingsnemnda.
Sammen med Bushra Ishaq ble Raja tildelt Fritt Ords pris i 2010, for sitt bidrag til å åpne for dialog mellom ungdommer, da spesielt fra minoritetsungdom.
Han har som stortingsrepresentant både stiftet og sitter i det internasjonale styret til International Panel of Parliamentarians for Freedom of Religion or Belief som er et internasjonalt parlamentarikernettverk som jobber for å fremme religions- og livssynsfrihet i verden. Som ledd i dette arbeidet har Raja bidratt til å avholde tre internasjonale konferanser i Oslo, New York og Berlin og foretatt aktive politiske skritt for å få til endinger i Myanmar, Sudan, Pakistan og Vietnam.
I 2010 stiftet han tenketanken Minotenk.
Annet
Han var en deltaker i andre sesong i serien Maskorama, hvor han gikk ut i episode 4, 27. november 2021. Hans forkledning var rollen som «Nissen», og han fremførte «Santa Claus Is Comin' to Town» av Fred Coots og Haven Gillespie og «Ghostbusters» av Ray Parker Jr.
Stemplingsur
Et stemplingsur er et mekanisk ur som blir brukt til å holde orden på arbeidstiden til ansatte i bedrifter. Den ansatte stikker et tykt papirkort (stemplingskort) inn i en spalte på uret, som da stempler kortet med dato og klokkeslett. Dette gir arbeidslederen en offisiell oversikt over timene en ansatt har arbeidet, som igjen kan brukes for å regne ut lønn.
Stemplingskortene er vanligvis merket med områder for arbeidsdag og for inn- og utstemplingstidspunkt. Slik kan de ansatte «stemple inn» eller «stemple ut» på rett sted på kortet. Arbeidsgiveren er ansvarlig for å merke kortene.
Fra 1990-tallet er stemplingsurene i økende grad byttet fra den mekaniske versjonen over til datamaskinbaserte tidsregistreringssystemer. I disse systemene slår den ansatte enten inn et ansattnummer, trekker et magnetkort, eller bruker annet utstyr for å identifisere seg for systemet.
Alt etter hvilket system som brukes, slår den ansatte deretter inn det som skal registreres. Dette kan være «innstempling», «utstempling», lunsjpauser, hvilket prosjekt den ansatte jobber eller har jobbet med, et notat om hvorfor den ansatte måtte gå tidlig, eller hvilken som helst annen informasjon som arbeidsgiveren har bruk for.
Moderne programvarebaserte systemer kan også administrere fleksitid og avspasering, og lar de ansatte se logger over sine egne registreringer, skrive ut vaktlister og sende meldinger seg imellom.
Emílio Garrastazu Médici
Médici ble valgt til president i Brasil av den militære overkommandoen i oktober 1969. I sin periode som president etablerte Medici et sterkt militært diktatur. Médici satt som president frem til 15. mars 1974.
Abbath
Abbath er et norsk black metal band opprettet i 2015 av tidligere Immortal vokalist og gitarist «Abbath Doom Occulta» etter å ha forlatt Immortal tidligere samme år. Bandet ga ut debutalbumet Abbath 22. januar 2016, som ble nominert til Spellemannprisen 2016 i klassen metal. Bandet spilte live første gang på Tuska Open Air Metal Festival i 2015. I 2017 spilte bandet på Infernofestivalen. Bandets andre album kom i 2019, og singelen Harvest Pyre ble omtalt på Rolling Stone Magazines nettside som “En sang du må kjenne til”
Forbannelsen (2004)
Forbannelsen er amerikansk/japansk skrekkfilm fra 2004.
Handlingen
Karen er en amerikansk utvekslingsstudent som bor i Tokyo. Hun får i oppdrag å pleie en gammel syk kvinne i hennes hjem etter som den tidligere pleieren til kvinnen er forsvunnet. Det viser seg at pleieren ligger død på loftet og ingen har funnet henne. Når Karen kommer hjem til kvinnen, som bor i et gammelt hus i utkanten av byen, finner hun henne i en uforklarlig transe, og Karen kan høre at noe romstere i husets øverste etasje. Den forferdelige forbannelsen som har vært skjult i de gamle veggene i huset er vekket til live. En kvinne og et barn som ble myrdet av ektemannen for lenge siden spøker i huset, og om man besøker huset hviler forbannelsen over den personen. Det viser seg å ha blitt Karen og de skåner ingen...
Om filmen
Filmen er en nyinnspilling av den japanske grøsseren Ju-on fra 2002. I 2006 kom en oppfølger, Forbannelsen 2.
Giordana Sorrentino
Hun representerte Italia under Sommer-OL 2020 i Tokyo, hvor hun ble utslått i åttendedelsfinalen.
Belfast
Belfast (irsk: Béal Feirste) er hovedstaden og den største byen i Nord-Irland som er lokalisert bredden av elven Lagans østside. Det er det 10. største primære urbane området i Storbritannia og den nest største byen i Irland. Den hadde en befolkning på 345 418 i 2021. Siden 1973 har byen vært et administrativt distrikt, som også omfatter omegnen.
På begynnelsen av 1800-tallet var Belfast en stor havn. Den spilte en viktig rolle i den industrielle revolusjonen i Irland, og ble kort tid den største linprodusenten i verden, og ga den kallenavnet «Linenopolis». Da byen ble gitt bystatus i 1888, var den et viktig senter for irsk linproduksjon, tobakksforedling og tauproduksjon. Skipsbygging var også en nøkkelnæring; verftet Harland & Wolff, som bygde RMS «Titanic» og SS «Canberra», var i sin tid verdens største verft. Industrialiseringen, og den resulterende innenlandske innvandringen gjorde Belfast til en av Irlands største byer. Etter delingen av Irland i 1921 ble Belfast setet for regjeringen i Nord-Irland. Grunnet konflikten med delingen ble byen preget av stor grad av vold fra begge sider, og Belfast opplevde ytterligere alvorlig vold og mange bombeangrep i løpet av de tretti årene av «The Troubles», som konflikten i Nord-Irland fra 1969–1998 blir omtalt som på engelsk, og deler av byen forblir segregert mellom katolikker og protestanter.
Belfast er fortsatt en havn med kommersielle og industrielle kaianlegg, også Harland & Wolff-verftet, som dominerer kysten av Belfast Lough. Det har også en stor romfartsindustri. Den betjenes av to flyplasser: George Best Belfast City Airport, 5 km fra sentrum, og Belfast internasjonale lufthavn 24 km vest for byen. Tankesmien Globalization and World Cities Research Network (GaWC) listet Belfast som en Gamma+ verdensby i 2020.
Sentrum har i senere år blitt opprustet kraftig, spesielt området ved elven Lagan. Mye av det er bilfritt. De viktigste bygningene er fra viktoriansk og edvardiansk tid; spesielt fremtredende er Queen's University (1849, rådhuset (1903) og Ulster Bank (1860).
Historie
I 1177 ble det her bygd en normannisk borg. I 1603 ble byen Belfast grunnlagt. I lys av den sterke og vedvarende katolske motstand mot engelsk styre i området ble skotske presbyterianere sendt til byen som bosettere. På 1600-tallet gjorde også hugenotter flyktet fra Frankrike seg gjeldende her og bygde opp linindustrien. På 1700-tallet ble havnen utbygd.
Irsk og britisk
Byen har lenge vært delt i katolske og protestantiske områder. Etter at the troubles startet i slutten av 1960-årene har det blitt opprettet sperringer mellom bydeler, og store deler av disse er fortsatt på plass, selv om det siden Det provisoriske IRA annonserte våpenhvile i 1997 har vært betraktelig mer fredelig i byen.
Noen områder er kjent for sine politiske veggmalerier. I det protestantiske området rundt Shankill Road finner man malerier som uttrykker lojalitet til Storbritannia, mens det i katolske områder som Falls Road og Ardoyne er republikanske idealer som fremstilles. Massive mønstringer av britiske og irske flagg markerer hvilke grupperinger som bor i de ulike byområdene.
Til tross for problemer med opptøyer og terrorisme har Belfast vært et trygt reisemål. Få turister har omkommet i terrorangrep, som stort sett har vært rettet mot politiet og militæret eller mot områder hvor stort sett bare lokalbefolkningen ferdes. I tillegg har andre former for kriminalitet vært mindre utbredt i bykjernen enn i andre byer av Belfasts størrelse, på grunn av det enorme politioppbudet som er til stede.
Australia under Paralympiske sommerleker 2004
Australia deltok i Paralympiske sommerleker 2004 i Athen i Hellas. Troppen bestod av 152 utøvere, 92 menn og 60 kvinner. De australske utøverne vant 101 medaljer, 26 gull, 39 sølv og 36 bronse - de endte på femteplass på medaljetabellen.
Liste over kulturminner i Åsnes
Liste over kulturminner i Åsnes er en oversikt over fredede og/eller bevaringsverdige bygninger og elementer i Åsnes. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
UCI WorldTour 2016
UCI WorldTour 2016 var den sjette utgaven av UCI WorldTour. Den inneholdt 27 endags- og etapperitt i Europa, Australia og Canada. På grunn av OL var Polen rundt flyttet fra august til juli, og Eneco Tour fra august til september.
UCI WorldTeam
Lagene som er registrert som WorldTeam har rett og plikt til å delta i alle WorldTour-ritt. 18 lag fikk tildelt WorldTeam-lisens for 2016-sesongen. Alle som hadde WorldTeam-lisens i 2015 fikk fornyet lisens. I tillegg ble Team Dimension Data (tidl. MTN-Qhubeka) oppgradert fra profesjonelt kontinentallag.
UCI Profesjonelle kontinentallag
I tillegg til WorldTeam kan arrangørene invitere (vanligvis 2-8) profesjonelle kontinentallag.
Individuelt
Ryttere med lik poengsum rangeres først etter antall seire i WorldTour-ritt, deretter antall andreplasser, tredjeplasser, osv.
Fylkesvei 1 (Hordaland)
Fylkesvei 1 i Hordaland gikk mellom Førde og Våga i Sveio.
Traséer: Førde – Fjon (17,8 km), Raudkleiv – Gliråsen (4,1 km), Kvernavatnet – Våge (0,8 km).
2019 ble veien erstattet av fylkesvei 4942 og fylkesvei 4944.
Kommuner og knutepunkter
Erstattet av europavei 39
Forbindelse via fylkesvei 934 i Rogaland
Simon Zhu Kaimin
Simon Zhu Kaimin (født 30. oktober 1868 i Shanghai i Kina, død 22. februar 1960 i Haimen) var katolsk biskop av Haimen i provinsen Jiangsu i Kina.
Han ble presteviet for jesuittene den 28. juni 1898. Den 2. august 1926 ble han utnevnt til titulærbiskop og apostolisk vikar av Haimen. Han ble bispeviet 28. oktober samme år i Peterskirken i Roma av pave Pius XI som en av seks – de første kinesiske katolske biskoper siden 1600-tallet. Da Haimen ble elevert til bispedømme 11. april 1946, ble han ordinarie biskop er.
Episkopalgenealogi
Hans episkopalgenealogi er:
Mandal tingrett
Mandal tingrett var en tingrett i Vest-Agder. Den ble opprettet som Mandal sorenskriveri omtrent ved århundreskiftet 1600. Inntil 1681 var Mandal sorenskriverembete delt i et østre distrikt, som besto av tinglagene Ve (senere Odde) og Klepland (senere Høllen), og et vestre distrikt bestående av Kaddeland (senere Leirkjær) tinglag. Siden har Mandal sorenskriverdistrikt gjennomgått flere større og mindre administrative endringer. Øydne tinglag (Bjelland og Grindheim) ble overført fra Lyngdal sorenskriveri til Mandal ved kongelig resolusjon 12. juli 1856. Videre ble også tinglagene Nordre Undal og Søndre Undal overført fra Lyngdal ved kongelig resolusjon 14. juli 1859. Samtidig ble tinglagene Odde og Høllen skilt ut fra Mandal som et eget sorenskriverembete. Dette ble Torridal sorenskriveri. Åseral tinglag ble ved kongelig resolusjon 3. august 1880 overført fra Setesdal sorenskriveri.
Mandals Sorenskriveri endret navn til Mandal tingrett 1. januar 1992. Mandal tingrett ble nedlagt 1. januar 2004 og oppgavene overført til Kristiansand tingrett.
Arkiv
Arkivet etter Mandal tingrett, tidligere Mandal sorenskriveri, er avlevert i to omganger til Statsarkivet i Kristiansand. Arkivet har et omfang på 181 hyllemeter.
Sandve
Sandve er et tettsted på Karmøy kommune i Rogaland. Tettstedet har innbyggere per 1. januar, og ligger sør på vestsiden av øya Karmøy. Den nærmeste byen er Skudeneshavn. Sandve har to strender: Sandvesanden og Mjølhussand. Sandve ligger rett nord for sommer byen Skudeneshavn og sør for et litt større tettsted med navnet Ferkingstad. Mange her på Sandve akkurat som resten av Karmøy har slekt i USA.
Sandve er en av de fine plassene her på Karmøy. Plassen har kanskje bare 313 innbyggere og ingen skole lengre, men det er ennå en fin plass. Mesteparten av de som bor på Sandve som går på barneskole går på Ferkingstad og noen på Sørhåland og Skudeneshavn Barneskole.
Sandvesanden
Sandvesanden ligger mellom Mjølhussand og Sandklubben. Begge strendene har variert flora, og særlig området nord forbi Sandvesand har en enestående geologi. Sandvesand har sjø, svalberg, hauger, berg, fint dyre- og planteliv å vise frem. Midt på sommeren er det mange folk på Sandvesanden. Men det er verdt å huske at vannet er ennå kaldt.
Mjølhussand
Mjølhussand er nabostranda til, og ligger sør for Sandvesanden. Man kan komme til Mjølhussand ved å ta av ved en sandvei nær Sandvesand. Veien går forbi et fjøs og man kan både kjøre og gå til sandstranden. Mjølhussand er delvis sandstrand og rullesteinstrand. Det er svaberg både sør og nord fra Mjølhussand. Man kan gå til Sandvesanden eller omvent på svabergene.
Star of Life
Star of Life er en blå sekstakket stjerne på hvit bakgrunn. I stjernen ses asklepiosstaven. Den brukes verden over som kjennetegn for ambulansetjenester og -personale. Andre typer redningstjenester bruker den også i forskjellige variasjoner og farger.
Historie
Star of Life er designet av Leo R. Schwartz, som arbeidet for den amerikanske føderale etaten National Highway Traffic Safety Administration (NHTSA), da Røde Kors i 1973 klaget over at de amerikanske ambulansenes kjennemerke, et oransje kors på hvit bakgrunn, minnet for mye om det Røde Kors. Emblemet ble i USA patentert av NHTSA i 1977, og patentet utløp i 1997.
Symbolikk
Den forkortede versjonen av de seks hovedoppgavene er:
Davey Moore
Davey Moore (1933–1963) var en amerikansk bokser som var profesjonelt aktiv mellom 1953-1963.
Circocerus
Circocerus er en slekt av små, rødlige eller brunlige køllebiller, der mange av artene er knyttet til maur.
Levevis
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.
Utbredelse
Slekten er utbredt i den neotropiske økosonen.
Arlanzón-demningen
Arlanzón-demningen er en demning i provinsen Burgos i Spania. Det ligger i elva Arlanzón, i nedbørfeltet til Duero.
Reservoaret er på 1,3 km² (130 hektar), mens vannmassene som demmer opp har et volum på inntil 20-22 millioner m³. Selve damanlegget er 47 meter høyt og drøye 267 meter lang, og er en gravitasjons-buedam.
Z på maken
Z på maken er et musikkalbum med Zoo, utgitt høsten 1980. Dette er bandets største suksess mye takket være låten «Evig ung» som ble en stor suksess på Norsktoppen.
Linbubevegelsen
Linbubevegelsen, Joula Glädjens och Solens Samfund eller Solicenter er en svensk bevegelse eller nyreligiøs sekt, stiftet av Hallstein Farestveit (1937?-) sammen med svensken Lillian Agvald i 1980. Bevegelsen har av avhoppere blitt anklaget for å være sekterisk, og forårsaket psykiske problemer for medlemmene gjennom å bli tvunget til hardt arbeid og lite søvn. Stifteren kaller seg også Hallstein Linbu.
Linbubevegelsen er en kristen gruppe sterkt influert av armeneren George Ivanovitch Gurdijeffs (1866–1949) lære, men dennes lære er videreutviklet og omgjort av lederen til en helt egen «Linbu-lære». Bevegelsen har ingen tilknytning til andre Gurdjieffgrupper.
Linbusamfunnet, som bevegelsen også kalles, driver jordbrukskollektiv i Hedekas i Bohuslän og i Älmhult i Småland, samt en bedrift som fremstiller smykker (Arcena Solicenter AB). Smykkene har en esoterisk symbolikk. Dette er en typisk aktivitet for bevegelsen, og på denne måten får de nye medlemmer, f.eks. gjennom deltakelse på messer og arrangementer med New Age tematikk.
Linbubevegelsen har også en base på Kolbotn utenfor Oslo, men det vites ikke om det er aktivitet der i dag (Oktober 2007). Bevegelsen fikk mye negativ oppmerksomhet i avisen VG i 1994 som følge av at gruppens grunnlegger og leder er nordmann.
«Naboer av Linbu-sekten kan fortelle om ungdommer som blir satt til meningsløse arbeidsoppgaver som tilsynelatende ikke har annet formål enn å slite ut arbeiderne. Hardt fysisk arbeid og evnen til å tåle fysisk og psykisk smerte er nettopp grunnstener i bevegelsens filosofiske og religiøse fundament» skrev VG om de Svenske gårdsbrukene.
I 2002 var det en rettssak mot bevegelsen som følge av en anmeldelse fra tre afrikanske menn, blant dem Chukwuemeka Onwunata fra Nigeria. Han kom i kontakt med bevegelsen etter å ha lest en annonse i en avis i Gambia. Han kom til Sverige i 1997, og ble umiddelbart satt til hardt arbeid. Han klarte ikke å stikke av fra gården i Hedekas før etter åtte måneder. Onwunata søkte erstatning for å ha blitt utnyttet til hardt monotont arbeid. I dommen fra 20. mars 2002 ble Linbustiftelsen frikjent, og Onwunata måtte betale saksomkostninger.
Ornella Havyarimana
Ornella Havyarimana (født 1. september 1994) er en burundisk bokser.
Hun representerte Burundi under Sommer-OL 2020 i Tokyo, hvor hun ble utslått i åttendedelsfinalen.
Darkover
Darkover er den fiktive verdenen til Darkover- serien av fantasy og science fiction romaner og noveller skrevet av Marion Zimmer Bradley og medforfattere siden 1962. Ifølge historien er Darkover den eneste planeten av de syv rundt den røde giganten Cottman som er beboelig for mennesker. Som den fjerde ut fra solen kalles den Cottman IV. Ingen av bøkene er kjent utgitt på norsk.
I Darkover – Landfall blir vi fortalt om et emigrantromskip som kommer ut av kurs og må foreta en kontrollert nødlanding på en til da ukjent planet. Det havner i en dal i utkanten av en stor fjellkjede (Heller-fjellene) som går ca. 9000 meter opp. Det er vår, men bitende kaldt – og det viser seg at sommeren ikke gir særlig høyere temperatur. Bare de sterkeste overlever den første vinteren. De overlevende er så få at de må innføre seriesamboerskap for å oppnå størst mulig genetisk spredning. Dette viser seg å bli lettere gjort enn sagt for de som blir påvirket av pollen fra kirseth- planten. Dette støvet forsterker sex- driften til en ikke vet hvem en gjør hva med.
Planeten Darkover
Den beskrives som en isplanet, der bare et smalt belte rundt ekvator er beboelig. I nord er Hellerfjellkjeden grensen mellom polarstrøk og beboelig område. Der er et hav, men det spiller liten rolle i historiene.Planeten har fire måner som påvirker både tidevann og årstider.
Omløp rundt solen er 15 jordmåneder. Planeten er fattig på metaller og har lavere tyngdekraft enn jorden.
Laran
«Laran» er et sentralt begrep i alle de videre bøkene. Chieri har vist seg å kunne befrukte mennesker, noe som skjer sjelden, men da under innflytelse av Kirseth. Barna arver PSI- evner i høy grad. De kan lese tanker, helbrede, kontrollere været – og drepe. Laran er ujevnt fordelt i befolkningen og evnene blir etterhvert tynnet ut i nye generasjoner. Mange med laran har rødlig hårfarge.
I de neste tusenårene oppdages et sjeldent krystall som kan forsterke laran. Grupper av «Laranzu» slår seg sammen i «tårn» som har et nettverk av krystaller og folk som arbeider i grupper. I mange slekter drives regulære avlsforsøk for å maksimalisere evnene.
Etter en del ødeleggende kriger, blir der enighet om et visst moralsk minstemål som alle må holde seg til. Det er fortsatt lov å drepe, men bare når en kan se motstanderen i øynene. Laran skal tjene folket. Samfunnet utvikler seg til et laugssamfunn med alle «Laranzu» samlet i «Comyn», som er øverste myndighet. Enkelte sterke kvinner bryter lenker og danner et søsterskap. Noen blir vakter og leiesoldater som er i stand til å forsvare de andre.
Mange av bøkene er i «Sword and Sorcery»- stil.
Etter lang tid finner man Cottman 4 igjen, og det blir etablert en mellomstasjom for romtrafikk der. Resten av verden ønsker at man blir med i den store unionen av planeter. Comyn vil ikke – menneskene andre steder er ikke modne for laran.
Darkover har fått en aktiv tilhengerskare i «Friends of Darkover». De har blant annet utarbeidet kronologien til fortellingene. Oversikt over bøkene med utgivelsesår finnes i artikkel om forfatterinnen.
Oversikt over Darkovers historie og utvikling som bebodd planet
Forfatteren anbefalte å lese bøkene i den rekkefølge de kom ut, ikke etter den historiske oversikt som er blitt utarbeidet av «Friends of Darkover». Historiene i hver bok er selvstendige verk. De er ikke avhengige av hverandre, men noen har likevel sammenheng. Forsøkene på å lage tidsregning har ikke vært enkel, men dette er det beste «historikerne» har klart til nå. Chieri som har en kollektiv hukommelse er sikre på at de er i slekt med menneskene, men ikke en gang de kan antyde når og hvordan. Emigrantskipet hadde stort sett mennesker av keltisk og spansk opphav, og denne blandingen reflekteres i de kulturene som utvikler seg. Laran går i arv, utvikles i miljøet og under påvirkning av plantelivet (Kirseth).
Bok om denne perioden:
Kaostiden
1 000 år etter Landfall har befolkningen spredt seg og dannet feudalsamfunn. Terra- teknologien er glemt, men Laran fører til sterke konsentrasjoner av makt gjennom matrise- teknologi som anvendes som fryktelige våpen. Genetiske eksperimenter er i gang for å frembringe enda sterkere laran. Skrivekunsten er ikke prioritert, kunnskapsoverføring er enten ved å gjøre som foreldrene(landbruk og laug) eller ved tankeoverføring i «Tårnene».
Bøker:
De hundre kongeriker
Det kriges fortsatt. Der er nær kontinuerlig grensestrid og ufred inntil Varzil den gode makter å skape en slags grunnlov: «The Compact». Avstandsvåpen blir forbudt og bruk av slike resulterer i utslettelse. Det blir en æressak å møte fiendene ansikt til ansikt.
Bøker:
Ny kontakt med øvrige sivilisasjon
Planeten blir (gjen-)oppdaget. Cottman ligger i et knutepunkt for trafikk i området og får en terminal nær Thendara, som fungerer som hovedstad for Comyn.
På Darkover er der gått lang tid i forhold til Tiden føderasjonen har gjennomgått. Det kan være at motorene på det opprinnelige emigrantskipet har kastet seg og passasjerene tilbake i tid. Den nedskrevne historien for Darkover dekker i hvertfall flere år.
Bøker fra perioden: Bradley ga også ut Oath of The Renunciatates, kombinasjon av The Shattered Chain og Thendara House.
Comyn og Terra, fase 2
Etter Bradleys død var et antall arbeider under arbeide. Noen er gitt ut, andre kommer, inklusive: Thunderlord!, The Fall of Neskaya, Zandru's Forge, A Flame in Hali, og Reluctant King.
I tillegg er der antologier skrevet av Friends of Darkover som er redigert av forfatteren og basert på Darkover universet. Engelsk Wikipedia har flere artikler, blant andre også omtale av et betydelig antall av bøkene.
Tinchy Stryder
Tinchy Stryder (født Kwasi Danquah 14. september 1986) er en artist fra England. Tinchy Stryder var primært aktivt i grime-sjangeren før han ble kjent for sangen «Take Me Back» med den berømte artisten Taio Cruz. Senere kom «Number 1» med N Dubz og «Never Leave You» med Amelle Berrabah fra gruppa Sugababes. Begge sangene nådde #1 på «The Offical Charts of Britain». Moren og faren hans er fra Ghana. Tinchy Stryder er også forretningsmann og eier lydstudioet «Takeover Entertainment», designgruppen «Star in the hood», «Takeover/cloud 9» og «Takeover Rok Nation»
Mandal fogderi
Mandal fogderi (Mandals Fogderie) var det sydligste fogderiet i Norge. Det grenset i vest til Lister fogderi, i nord til Raabygdelagets fogderi og i øst til Nedenæs fogderi. Det inkluderte også Kristiansand by. Det var en del av Lister og Mandals amt.
Fogder i Mandal.
Fogd som embete ble opphevet i 1904.
Malcolm Godden
Malcolm Reginald Godden er en britisk professor ved universitetet i Oxford. Han har fokus på angelsaksisk litteratur. Han var redaktør i Anglo-Saxon England. Han er også Fellow of the British Academy.
Rasmus og Verdens Beste Band
Rasmus og Verdens beste band (etablert i 2007 ) er et norsk musikkensemble som utgir og spiller barnesanger og holder forestillinger for barn. Ensemblet har tilholdssted i Trondheim og ledes av vokalist, gitarist og låtskriver Rasmus Rohde.
Organisasjonsnummer
Organisasjonsnummer er i Norge et ni-sifret registreringsnummer som tildeles av Enhetsregisteret ved Brønnøysundregistrene for en organisasjon (foretak, idrettslag og lignende). Nummeret brukes for å gi organisasjonen og juridiske personer en unik og entydig identifikator overfor offentlige myndigheter og andre organisasjoner.
Rasmus og Verdens Beste Band
Ensemblet har vunnet Spellemannprisen i klassen barneplate fire ganger: i 2007 for Kyssing e hæsli…, i 2010 for Puppan te pappa, i 2017 for Banjo på badet og i 2022 for Tunga på gjerdet. De var også nominert til Spellemannprisen 2012 for Gul snø.
Organisasjonsnummer
Organisasjonsnummeret skal oppgis ved for eksempel opprettelse av en bankkonto, på salgsfakturaer, henvendelser til offentlige myndigheter og økonomiske oppgaver som skal leveres på vegne av organisasjonen.
Det niende sifferet i organisasjonsnummeret er et kontrollsiffer. Det vil si at sifferet er tildelt etter en formel slik at det maskinelt kan beregnes at det er i samsvar med første åtte siffer, for å unngå feilskriving.
Rasmus og Verdens Beste Band
I 2014 hadde bandet premiere på forestillingen Puppan til pappa – verdens beste musikal på Trøndelag teater. Forestillingen spilte for utsolgte hus.
Medlemmer
Øvrige musikere som har vært involvert i prosjektet er Erlend Smalås (bass og tuba) Jovan Pavlovic (trekkspill), Carl Haakon Waadeland (trommer) og  (fele og mandolin).
Stuorraleakši
Stuorraleakši (nordsamisk, historisk Stuorralæksi og Stuoraleaksi, i øvre løp kalt Álosjohka, historisk Alusjåkka) er ei elv i Berlevåg kommune i Finnmark. Den drenerer den sentrale delen av fjellvidda Basečearru mellom Båtsfjorden og Kongsfjorden og er 22,7 kilometer lang.
Elva har utspring nord for Storkløftfjellet, og bare to kilometer fra Fylkesvei 891. Den renner derfra i et relativt rolig løp mot nord over Basečearru. På de siste kilometrene blir elva striere og faller ned gjennom en dyp V-dal. Elva munner ut i ei lita vik på vestsida av Kongsfjorden.
Den gresk-katolske kirke
Med den gresk-katolske kirke siktes det enten
Frankrike under Vinter-OL 1964
Frankrike under Vinter-OL 1964. Tjuefire sportsutøvere, seksten menn og åtte kvinner, fra Frankrike deltok i fem sporter, alpint, kunstløp, hurtigløp på skøyter, langrenn og skiskyting, under Vinter-OL 1964 i Innsbruck i Østerrike. Frankrike kom på femteplass med tre gull- og fire sølvmedaljer.
Reign in Blood
Sporliste
Reutgivelsen fra 1998 inneholder bonussporene «Aggressive Perfector» og «Criminally Insane (Remix)».
Kreft hos hunder
Kreft er vanligere hos hunder enn mennesker. Riktignok varierer det mye mellom hunderasene hvilke kreftformer som opptrer hyppigst, men en eller annen svulstdiagnose stilles hos omtrent en tredel av alle hunder som obduseres ved Norges veterinærhøgskole (uansett hva som forårsaket hundens død).
Kreftformer
Med visse unntak, som at hunden sjelden får lungekreft og mage-/tarmkreft, får hunden i stor grad samme typer kreft som mennesker. Benkreft (benvevskreft) er blant annet vanligere hos hund enn menneske.
Mest vanlig er jurkreft (brystkreft hos pattedyr) og benvevskreft (osteosarkom), men også gynekologisk kreft (kreft i kjønnsorganene) og lymfekreft er sykdommer man ser hyppig hos hunder. Enkelte raser ser dessuten ut til å være mer disponert for visse kreftformer. Schäferhund og schäferblandinger er mer utsatt for arvelig nyre- og hudkreft, og kreft i milten. Boxer er mer utsatt for jurkreft. Store hunderaser er mer utsatt for benvevskreft osv.
En av de mest sjeldne kreftformene hos hunder er blodkreft (Leukemi), og kan forekomme hos alle raser uavhengig av størrelse. Det finnes ingen kur for denne kreftformen, og det eneste veterinærer kan gjøre er å gi hunden smertestillende, eller avliving (Som uttalt av en veterinær i et tilfelle av alvorlig blodkreft i 2009).
Cushings syndrom
Cushings syndrom (kortikal binyretumor) kalles også cushings sykdom. Symptomene er økt drikke- og matlyst, fettansamling i buken og nedbrytning av muskulatur, dårlig pels, sekundære infeksjoner og generell nedstemthet.
Sykdommen skyldes for høyt nivå av kortison i kroppen, som regel (i ca. 85% av tilfellene) p.g.a. godartede svulster på hypofysen. Dette fører til at binyrebarken sekundært produserer for mye kortison. De resterende 15% har primære kortison-produserende svulster i binyrebarken. Slike svulster opereres gjerne, forutsatt at de ikke er for store eller har spredt seg til andre organer.
Omkring 80% av hundene blir friske med behandling, mens ca. 20% får komplikasjoner eller lar seg ikke regulere.
Ji Cheng (skihopper)
Hun ble tatt ut i den kinesiske troppen til Ski-VM 2011 i Oslo der hun endte på 42.-plass i normalbakkerennet.
Exomella
Exomella er en slekt av pillebiller.
Utseende
Små til middelsstore (1–10 mm), ovale biller, kroppen er nokså sterkt hvelvet. På farge er de gjerne grå/brun/svarte, ofte med metallglans. Mange har oversiden dekket av fine, lyse skjell eller fløyelsaktig bestøvning. Hodet er lite, nedbøyd og vanligvis ikke synlig ovenfra. Det kan felles inn i en grop i forbrystet. Fasettøynene er temmelig små og ovale. Antennene er nokså korte, 11-leddete, svakt kølleformede. Brystskjoldet (pronotum) er bredere enn langt, nokså hvelvet, med tydelig avsatte sidekanter. Dekkvingene er nokså korte og brede, hvelvede, med eller uten punktstriper. Beina er korte, føttene kan felles inn i en fure på leggen og hele beina kan felles inn i furer på undersiden, slik at kroppsformen blir helt glatt. Larvene er C-formede, halvmåneformede eller sylindriske.
Levevis
Både voksne og larver lever av stort sett av mose, selv om enkelte arter også kan finnes på lav og urter. De voksne beiter på overflaten av moseteppet, mens larvene stort sett lager tunneler nede i mosen. De fleste er nattaktive. Pillebillene finnes ganske høyt til fjells og er en av de tallrikeste bilegruppene i høyfjellet.
Utbredelse
Slekten er utbredt i det nordvestlige Nord-Amerika.
Gaya (album)
Gaya er et musikkalbum med Zoo, utgitt i 1981. Albumets største hit var låten «Vent, ikkje legg på».
Landesgewerbeanstalt Bayern
Landesgewerbeanstalt Bayern (LGA) er et sertifiseringsselskap med hovedkontor i Nürnberg. Det ble grunnlagt i 1869, da som Bayerisches Gewerbemuseum. Det sertifiserer blant annet leketøy og møbler.
Blåvannymfer
Blåvannymfer (Coenagrionidae) er en delgruppe av øyenstikkere, (Odonata).
Blåvannymfer er utbredt i hele verden unntatt i Antarktis. De fleste arter finnes i varmere strøk.
Utseende
Blåvannymfer er de små øyenstikkerne, vanligvis mye mindre enn libeller. Men størrelsen varierer mellom de ulike artene. Hannene har vanligvis sterke og klare farger. Hunnene er generelt svakt farget i brune og litt grå farger.
Alle de fire vingene er omtrent like av utseende og størrelse, klare uten fargeflekker eller mønster. Vingene foldes bakover kroppen under hvile. Vingemerket (pterostigma) er kort, ofte rombisk, og ikke dobbelt så langt som bredt. Vingespennet er mellom 40 og 70 millimeter.
Nymfene har tre trakégjeller (bladgjeller) bakerst på bakkroppen.
Levevis
Under egglegging flyr paret i «tandem», hannen øverst, mens han holder henne i nakken med «kloen» (analvedhenget) bakerst på bakkroppen. Hunnen legger egg i vannet, på vannplanter, ofte godt under vannlinjen. Med eggleggningsrøret, snitter hun et lite hull i planten, hvor eggene plasseres.
Nymfene kryper i vegetasjonen og er rovdyr som lever av andre mindre dyr.
Blåvannymfer har ufullstendig forvandling, overgang fra nymfe til det voksne kjønnsmodne insektet går gradvis gjennom flere hudskift (nymfestadier). Nymfene lever i vann og ligner derfor lite på de voksne (imago), bortsett fra størrelsen. Når nymfen kommer til det siste hudskiftet finner den et strå eller noe, der den kan klatre opp over vannflaten. Her blir den hengende, mens huden revner på ryggsiden. Den nyklekte øyenstikkeren blir hengende på den gamle huden, eller like ved siden av, helt til den nye huden er noe herdet, og vingene har fått sin endelige form.
Systematisk inndeling med norske arter
Det er registrert 11 arter i Norge. Normerte navn og slektskap oppdatert fra Artsdatabanken august 2020. Søk på eldre navn vil føre til riktig artikkel. Slektskapet mellom delgruppene skrevet i hierarkisk skrivemåte. Du kan lese mer om dette her : System (biologi) og Gruppe (biologi).
Ebrodemningen
Ebrodemningen er en demning i provinsen Burgos i Spania. Det ligger i elva Ebro og er den nest største oppdemmingen i denne elva.
Reservoaret er på 62,5 km² (6 253 hektar), det nest største på elva Ebro, mens vannmassene som demmer opp har et volum på inntil 541 millioner m³. Selve damanlegget er 34 meter høyt og drøye 216 meter langt, og er en gravitasjons-buedam.
Michael Swanton
Michael Swanton er en britisk historiker, lingvist og litteraturkritiker. Han har fokus på gammelengelsk litteratur. Han er professor emeritus ved University of Exeter.
Maskinlesbare data
Det er to hovedtyper maskinlesbare data. Den første kategorien er formater velegnet for lesing av mennesker som har blitt kodet med strukturerte data slik at de også er tilgjengelige for maskiner. Eksempler på dette er nettsider med mikroformater og RDFa. Den andre kategorien er data som er i et format som mest egner seg for datamaskiner. Eksempler på som XML, JSON og databasefiler. Regnearklignende formater som CSV kan være i begge kategorier.
Ustrukturert informasjon, som skannede bildefiler og PDF-dokumenter er eksempler på formater som er krevende for maskiner å hente strukturert informasjon fra.
Irish Magno
Irish Magno (født 27. juli 1991) er en filippinsk bokser.
Hun representerte Filippinene under Sommer-OL 2020 i Tokyo, hvor hun ble utslått i åttendedelsfinalen.